Na temelju članka 18. Zakona o proračunu (»Narodne novine« 144/21) i članka 32. Statuta Grada Malog Lošinja (»Službene novine Primorsko-goranske županije« broj 26/09, 32/09, 10/13, 24/17, 9/18 i 9/21) Gradsko vijeće Grada Malog Lošinja, na sjednici održanoj dana 31. ožujka 2025. godine, donijelo je

**ODLUKU
o izmjeni i dopuni Odluke o izvršavanju**

**Proračuna Grada Malog Lošinja za 2025. godinu**

Članak 1.

 U Odluci o izvršavanju Proračuna Grada Malog Lošinja za 2025. godinu („Službene novine Primorsko-goranske županije“ br. 53/24), članak 6. stavak 2. mijenja se i glasi:

„Iznimno, temeljem članka 52. Stavak 7. Zakona o proračunu, izuzimaju se od uplate u Proračun sredstva od donacija u iznosu od 47.000,00 EUR za izgradnju nerazvrstane ceste ML 189 i u iznosu od 50.000,00 eura za biciklističke staze i šetnice.

.

Članak 2.

U članku 18. Odluke o izvršavanju proračuna Grada Malog Lošinja za 2025.godinu dodaje se stavak 4. koji glasi:

„U 2025. godini Grad Mali Lošinj će se zadužiti u iznosu od 2.800.000,00 EUR za financiranje kapitalnog projekta: „Sanacija i zatvaranje deponija Kalvarija“ i u iznosu od 1.700.000,00 EUR za financiranje kapitalnog projekta: „Vatrogasni dom“. Ukupan procijenjeni dug Grada na kraju 2025. godine, po dosadašnjem i novom zaduženju, iznosit će 7.708.122,97 EUR“.

Članak 3.

 Ostale odredbe Odluke ostaju neizmjenjene.

Članak 4.

 Ova Odluka stupa na snagu osam dana od dana objave u „Službenim novinama Primorsko-goranske županije“.

KLASA: 400-01/25-01/02

URBROJ: 2170-10-01-25-11

Mali Lošinj, 31. ožujka 2025*.*godine

GRAD MALI LOŠINJ
GRADSKO VIJEĆE

PredsjednikDubravko Devčić, dr.med.vet.